GDPR-guide For Bloggere - Sådan Gør Du Din Blog Lovlig\nDen 25. maj 2018 trådte den nye GDPR-lov i kraft, og den ramte alle bloggere og virksomhedsejere landet over. Derfor får du her vores GDPR-guide til, hvordan din blog og dit nyhedsbrev overholder reglerne, samt hvad du kan gøre. I indlægget vil vi gennemgå de vigtigste elementer for dig som blogger, og sidst i indlægget kan du se vores anbefalede plugins. Men først skal du selvfølgelig lige opdateres på, hvad det hele handler om. Så her får du vores GDPR-guide for bloggere.\nNB: Vi er ikke advokater, og dette er ikke godkendt af en advokat. Vi har dog rådført os med folk, som arbejder med GDPR hver dag, samt vores dygtige hjemmesidespecialist Katrine Kavli. – Guiden er senest opdateret den 5. August 2020.\nSå informationen her er, hvad vi sammen kan fortælle og anbefale dig som blogger på nuværende tidspunkt.\nFra den 25. maj 2018 gjaldt en ny EU-lov for persondatabeskyttelse, som kaldes GDPR.\nGDPR står for ”General Data Protection Regulation”. Loven er skabt, så EU har en samlet lov omkring persondatabeskyttelse, og fordi den tidligere lov om data sidst blev opdateret i 90’erne – så den er en kende forældet. GDPR-loven gælder for alle dem, som opbevarer, modtager, bruger eller videregiver persondata i forbindelse med en EU-borger.\nDu kan læse de 300+ sider her: eur-lex.europa.eu\nHvilke regler indebærer GDPR kort sagt?\nDu er forpligtet til at beskytte dine brugeres data, så de ikke bliver misbrugt.\nDu er forpligtet til at sørge for, at de plugins og tjenester, du bruger, også overholder GDPR-loven.\nDu skal have dine brugeres totale godkendelse af at deres navn vises i kommentarer, at du må sende dem mails, opsamle cookies om deres adfærd, og hvad du ellers bruger deres oplysninger til.\nBrugeren skal til enhver tid kunne afmelde sig dit nyhedsbrev, det vil sige at muligheden for at afmelde skal være i alle mails.\nEn bruger skal til enhver tid kunne få af vide, hvad deres oplysninger bliver brugt til, hvilke informationer du har, og de skal kunne få dem slettet efter ønske.\nHvem skal overholde GDPR-loven?\nDet skal du hvis …\nDu indsamler, opbevarer, bruger eller videregiver persondata. For eksempel til markedsføring, statistik og hvis du indhenter abonnenter til din mailliste ved at bede om navn og e-mail.\nHvis dine brugere kan kommentere på din blog med navn, mail eller websted eller skrive til dig via en kontaktformular.\nHvis du bruger programmer, der bruger dine læseres IP-adresser.\nHvad kan der ske, hvis du ikke overholder reglerne?\nBøderne for overtrædelse strækker sig fra fire procent af din årlige omsætning til 20.000.000 Euro. Nogle mener, at bloggere, som ikke tjener penge på deres blog, ikke skal være nervøse, men vi anbefaler at overholde reglerne fra start. Ingen ved, hvad der kommer til at ske, og hvordan bøderne bliver givet. Du ved heller ikke, hvor din blog bærer dig hen i fremtiden, og det kan jo være, at du på et tidspunkt begynder at tjene penge på din blog, og så er det altså rart at have styr på tingene! I værste fald kan du miste en masse abonnenter på dit nyhedsbrev, hvis de er blevet tilmeldt uden at have givet deres samtykke.\nData omkring køb\nData om dine brugeres færden på sitet\nInformationer om, hvad dine brugere har kigget på\nEksempler på, hvordan din blog kan indsamle persondata:\nFølsomme persondata er de oplysninger, som kan være særligt følsomme for dine brugere.\nLæs eventuelt datatilsynets korte indlæg om de nye retningslinjer eller deres vejledning om behandling af personoplysninger.\nHvad så med cookies?\nProgrammer som Google Analytics og Jetpack opsamler cookies om dine brugeres adfærd, og du skal derfor informere dine læsere om, at du gerne vil opsamle cookies på din blog og hvad disse skal bruges til.\nDet er et krav, at du har et cookie-banner på din blog, hvor du oplyser om brugen af cookies, og samtidig linker til din privatlivspolitik. Her skal dine læsere have muligheden for at give eller afslå samtykke, altså at kunne svare ja eller nej til dine cookies.\nSamtidig skal deres samtykke være granuleret, hvilket betyder at dine læsere skal kunne klikke “ja eller nej” til cookies, der bruges til hhv. markedsføring, statistik etc.\nGDPR-guide for bloggere – Sådan overholder du reglerne\n1. Tilføj en side med din blogs cookie- og privatlivspolitik. På denne side skal du specificere præcis, hvad du registrerer, og bruger din læseres oplysninger til. For eksempel Google Analytics, Jetpack, Mailchimp og Facebook pixel.\n2. Der skal være et link til din privatlivspolitik alle de steder, hvor du indsamler oplysninger om dine læsere – for eksempel, når folk skriver sig op til dit nyhedsbrev, ved din kontaktformular, eller ved din blogs kommentarfelt. De steder, hvor dine brugere skal skrive deres navn og e-mail (eller andre oplysninger), skal du linke til din privatlivspolitik.\n3. Du skal også have en checkbox i dit kommentarfelt og ved din kontaktformular, som dine læsere aktivt skal klikke i for at acceptere din privatlivspolitik.\nMed pluginnet “WP GDPR Compliance” kan du tilføje en checkbox ved dit WordPress-kommentarfelt samt din kontaktformular, hvis du bruger “Contact Form 7”. Checkboxen skal dine læsere klikke af for at acceptere din privatlivspolitik, når de skriver kommentarer eller udfylder en kontaktformular på din blog. Sørg også for at indsætte et link til din privatlivspolitik disse steder. Pluginnet kan installeres ved at gå til fanen “Plugins” i WordPress og søge efter “WP GDPR Compliance”.\n4. Du skal have et cookie-banner på din blog, som først forsvinder, når en læser har godkendt din brug af cookies og din deling af deres adfærd med for eksempel Google Analytics. Du skal altså være helt sikker på, at dine brugere giver deres tilladelse til, at du må bruge cookies og videregive oplysninger til for eksempel Google. I dit cookie-banner skal der også linkes til din privatlivspolitik.\nDette kan gøres med pluginnet “Beautiful cookie consent banner”\n1. Hvis du sender mails ud til følgere af din blog, skal du gøre det klart for dine læsere, hvad de tilmelder sig, når de skriver sig op til dit nyhedsbrev. Hvad indeholder de mails, du sender ud? Marketing, nyheder, e-bøger, tilbud eller andet? Herudover skal du ved alle tilmeldingsformularer også have et link til din privatlivspolitik.\n2. Når folk skal tilmelde sig dit nyhedsbrev, er det vigtigt, at du får deres accept på, at de gerne vil modtage mails fra dig. Det kan gøres på to måder. Enten ved at have en checkbox, som dine læsere skal klikke af for at acceptere din privatlivspolitik, når de tilmelder sig dit nyhedsbrev, eller ved at installere dobbelt opt-in hos din nyhedsbrevs-udbyder.\nEn dobbelt opt-in vil sige, at når folk tilmelder sig dit nyhedsbrev, så modtager de en mail med et bekræftelseslink, som de skal klikke på for at blive tilmeldt dit nyhedsbrev. De skal altså både tilmelde sig via din blog og via den bekræftelsesmail, de modtager.\n3. Hvis du allerede har abonnenter på din mailliste nu, som ikke har givet accept via en checkboks eller dobbelt opt-in, skal de tilmelde sig dit nyhedsbrev på ny. I dette tilfælde anbefaler vi, at du sender mails ud til dine følgere, og beder dem om at godkende, at de stadig gerne vil modtage mails fra dig. Hvis de ikke gør det, skal du slette dem fra din mailliste. Det er ikke nok at sige, at de aktivt skal afmelde sig, hvis de ikke ønsker dine mails. De SKAL aktivt sige ja!\n4. Hvis du af en eller anden årsag får følsomme personoplysninger om dine brugere, så skal du have et udvidet samtykke. Her SKAL din læser aktivt tjekke en boks af, hvor de accepterer, at du har disse oplysninger om dem.\n1. Dine læsere skal til enhver tid kunne afmelde sig fra din mailliste. Det betyder, at der i alle mails fra dig, skal optræde en “Afmeld”-knap eller anden tydelig mulighed for afmelding.\n2. Dine følgere skal til enhver tid kunne få af vide, hvilke informationer du har om dem, og få disse slettet efter ønske. Det er især informationer som nævnt under “Persondata” og “Følsomme persondata” i vores afsnit ovenover.\nHvad med de abonnenter du har tilføjet manuelt?\nHvis du har tilføjet nogle til din mailliste manuelt, det kan for eksempel være venner, eller folk, du har netværket med, skal du have dokumentation for, at de har givet dig deres tilladelse til at blive tilføjet til din mailliste. Det er derfor en god idé at have noget på skrift, der beviser, at de har givet dig deres accept på, at du må tilføje dem til din mailliste. Alternativt kan du sende dem en bekræftelsesmail, hvor du spørger, om de stadig vil have dine nyhedsbreve.\nHTTPS gør din blog mere sikker\nI følge GDPR-loven er alle bloggere forpligtede til at passe rigtig godt på vores brugeres oplysninger. Det gør du især, hvis du sørger for, at din blog kører som et sikkert website ved at installere HTTPS i stedet for HTTP. Med HTTPS sikrer du, at data sendes over en krypteret forbindelse. Og derfor er dine brugeres data i sikkerhed på din blog. Læs vores guide til at skifte fra HTTP til HTTPS her!\nGratis produkter og nyhedsbrev\nDe fleste, der har nyhedsbrev på sin blog, tilbyder et “gratis” produkt mod at brugeren skriver sig op til nyhedsbrevet. Det er vigtigt, at du aldrig bruger ordet ”Gratis”, “Freebie” eller “Kvit og frit”, da Forbrugerombudsmanden mener, at det er misvisende. Brugeren betaler nemlig med sin e-mail, og derved er produktet ikke gratis. Du skal derfor gøre det klart, at dine brugere skriver sig op til dit nyhedsbrev, og at de først vil modtage dit produkt, når de har tilmeldt sig.\nPlugins og dokumenter nævnt i vores GDPR-guide for bloggere\nDet har længe været vigtigt at have et cookie-banner på sin blog, men efter GDPR-loven træder i kraft, så er der virkelig ingen vej udenom.\nMed pluginnet “Beautiful cookie consent banner” laver du en privatlivspolitik-side på din blog, og tilføjer et banner i bunden af din blog. Dette banner sætter du til først at skulle forsvinde, når din læser aktivt har accepteret dine privatlivspolitikker. Så er du på den sikre side med GDPR, fordi din læser aktivt har givet sit samtykke. I cookie-banneret kan du selv redigere dine tekster efter behov og linke til din privatlivspolitik. Se vores guide til at installere et cookie banner her.\nVi nævnte før, at du skal have en checkbox ved dine kommentarer, så dine brugere aktivt kan acceptere din privatlivspolitik. Med pluginnet “WP GDPR Compliance” tilføjes en checkbox ved dit WordPress-kommentarfelt og i din kontaktformular. Her skal dine læsere godkende din privatlivspolitik, før de kan kommentere og udfylde dine formularer. Med “WP GDPR Compliance” kan du ligesom med dit “Cookie Consent”-banner tilføje den tekst, som passer til netop dit website.\nSådan installerer du en GDPR-checkbox med WP GDPR Compliance plugin i dit kommentarfelt\n1. Gå til fanen Plugins i WordPress og søg efter “WP GDPR Compliance”. Klik herefter på Installer nu.\n2. Klik herefter på Aktiver.\n3. Gå til Værktøjer og vælg WP GDPR Compliance.\n4. Gå til fanen Integrationer.\n5. Aktiver boksen ud fra WordPress Kommentarer.\nI Checkbox Tekst, kan du indsætte tekst og et link til din cookie- og privatlivspolitik i slutningen.\nIndsæt link ved hjælp af følgende kode – OBS: Husk at erstatte vores URL med din egen:\nLæs min cookie- og privatlivspolitik her.\nKlik herefter på Gem ændringer.\n6. Vælg herefter fanen Indstillinger\nUnder punktet Privatlivspolitik klikker du på dropdownpunktet og vælger din privatlivspolitik-side.\nUnder punktet Linktekst kan du omdøbe teksten til Privatlivspolitik eller Cookie- og privatlivspolitik, hvis du har lavet en kombineret side.\n7. Gå ned til afsnittet Anmod brugerdata og sæt flueben ved Aktiver side.\nVed punktet Checkbox tekst kan du vælge, hvad der skal stå i din checkbox.\nVed punktet Anonymiser anmodningsadgang kan du omskrive teksten for din anmodning, så den passer til din side.\nVed at gøre dette, giver du dit websites besøgende mulighed for at anmode om deres data, der er gemt i WordPress-databasen (kommentarer osv.). Fundne data sendes til deres e-mailadresse, og giver dem mulighed for at bede om en yderligere anmodning om at få data anonymiseret.\n8. Du har nu mulighed for at ændre i teksten på siden, som de besøgende får, hvis de ønsker at få data anonymiseret. Klik på Klik her for at redigere denne side.\nDu havner nu på den autogenererede side “Anmodning om dataadgang”, og her skal du ændre siden fra Privat til Offentlig. Det gøres ude i højre side ved at klikke Rediger ved Synlighed og vælge Offentlig.\nHvis navnet på siden er på engelsk, kan du ændre denne til Anmodning om dataadgang.\nKlik herefter OK og Opdater.\n9. Gå videre ned til afsnittet Samtykker.\nHer skal du primært tilpasse tekst og design.\nNår du har gjort dette klikker du på Gem.\n9. Ved dine kommentarer, kan du nu se, at der er kommet en checkbox frem, som folk skal sætte flueben i for at kunne kommentere på din blog.\nBonus tip – Sådan sørger du for, at Google ikke indekserer din Privatlivspolitik\nPrivatlivspolitikker er kedelig læsning, og det er vel sjældent, at vi vil findes på baggrund af vores Privatlivspolitik ikke? Derfor kan du med et enkelt klik sørge for, at Google ikke tager siden med i søgeresultaterne. Vi viser her, hvordan du gør.\nObs! Vi gør dette ved hjælp af pluginnet Yoast, som hjælper dig med at SEO-optimere din blog.\n1. Gå til dit Kontrolpanel og vælg fanen Sider\n2. Vælg siden med din Privatlivspolitik\n3. Gå til bunden af siden, indtil du kommer til Yoast, klik på Indstillinger (tandhjulet).\n4. Gå til Tillad denne/dette side at blive vist i Googles søgeresultater, klik på dropdown menuen og vælg Nej\nNB: I nogle temaer vil denne funktion vise sig under fanen Avanceret i stedet. Her skal du ligeledes vælge Nej til at siden vises i googles søgeresultater.\nVi vil så gerne hjælpe dig med at få en lovlig blog og følge GDPR-retningslinjerne.\nHvis du har fulgt vores guide, overholder din blog nu GDPR-loven set fra vores synspunkt. Og samtidig har du også styrket din blogs ranking hos søgemaskinerne.\nHar du flere spørgsmål til GDPR, så meld dig ind i vores Facebook-gruppe for bloggere her. Der kan du også stille spørgsmål, hvis du har andre ting, som giver dig problemer med din blog.


SMAK søger praktikant, forår 2018 - SMAK\nUdgivet d. 4. december 2017 4. december 2017 af smak\nSMAK søger praktikant, forår 2018\nSMAK architects tilbyder et aflønnet praktik-forløb i forårs-semestret 2018\nHos SMAK architects vil du arbejde med en lang række opgaver i krydsfeltet mellem arkitektur, kunst, brugerinddragelse og design. Med udgangspunkt i tegnestuens særlige fokusområder indenfor undervisningsbyggeri, vil du tage del i en lang række forskelligartede opgaver – lige fra indretningsopgaver til større konkurrenceprojekter.\nSom praktikant hos SMAK architects vil du få et stort ansvar og som sådan tage del i de mange opgaver i det daglige arbejde. Praktikopholdet er en del af din uddannelse og udvikling og du vil få mulighed for at tilrettelægge dine arbejdsopgaver så de understøtter dine interesser og faglige fokus. Arbejdsopgaverne kunne f.eks. være:\n– Udarbejdelse af diagrammer, illustrationer og øvrig tegningsmateriale\n– Implementering af projekter og involvering ved brugerinddragelsesprocesser\nSend os dit CV og et portefolio eller kig forbi vores kontor på havnen i Aarhus for at høre mere om hvad praktikforløbet indeholder.\nVi går en spændende tid i møde med mange nye og spændende projekter, og håber på at du har lyst til at være en del af vores team.\nKontakt Martin på: mr@smakarchitects.com eller på 51 37 31 91


Sergino Dest fik El Clasico-debut: "Jeg er sur over, at vi tabte"\nNicolai Busekist - 25. okt 2020 10:43\nVed pressekonferencen efter gårsdagens El Clasico kunne Sergino Dest ikke skjule hans skuffelse. Det var hans første El Clasico med Barcelona – og det endte med en sejr til rivalerne fra Real Madrid.\nLÆS OGSÅ: Trods rygter: Barca vil ikke sælge udskældt angriber\nDet 19-årige amerikanske talent tog over for Sergi Roberto som højre back. Det medførte faktisk, at han skabte historie, da han var den første amerikaner til at spille i det ikoniske opgør mellem de to spanske rivaler.\nDest spillede ligeledes en ganske fornem kamp på Camp Nou, men da han udtalte sig efter kampen lagde han ikke skjul på, at han ikke var helt tilfreds.\n“Det var en virkelig hård kamp. Vi havde chancer, og de havde changer,” sagde han.\n“Det er ærgerligt, at vi tabte. De var måske bare lidt skarpere. De udnyttede deres chancer. Jeg er sur over, at vi tabte. Det er min første El Clasico og det er en speciel kamp at spille – selvfølgelig.”\n“Men vi er nødt til at se fremad. Vi skal finde de næste par kampe nu. Vi har Juventus som næste modstander i Champions League. Den kamp skal vi finde.”\nLÆS OGSÅ: Sergio Busquets: “Straffesparket gjorde udslaget”\nDer bør ingen tvivl være om, at Dest er en af de få Barcelona-spillere, der leverede en god præstation i lørdagens kamp. Derfor bør hans præstation også have været tilstrækkelig til, at Koeman vælger at bruge ham i onsdagens kamp mod Juventus.